Quod apostolici muneris
Quod apostolici muneris est Leonis XIII papae secunda encyclica epistula, qua se in Socialismum sive Communismum vertit, quod iam in ipso epistulae initio patet: Nullo autem negotio intelligitis, Venerabiles Fratres, Nos de illa hominum secta loqui, qui diversis ac pene barbaris nominibus Socialistae, Communistae vel Nihilistae appellantur, quique per universum orbem diffusi, et iniquo inter se foedere arctissime colligati, non amplius ab occultornm conventuum tenebris praesidium quaerunt, sed palam fidenterque in lucem prodeuntes, quod iampridem inierunt consilium cuiuslibet civilis societatis fundamenta convellendo perficere adnituntur. Ecclesia Catholica Romana saeculo undevicesimo socialimum hostem periculossimimum censebat. Inde sibi socialismum sive communismum haud ambigue reiciendum esse putabat. Papa Pius IX, cui Leo XIII successit, anno 1846 encyclica epistula Qui pluribus Communismum "infandam ac vel ipsi naturali iuri maxime adversam ... doctrinam" vocavit et in §4 Syllabi errorum inter alia Socialismum et Communismum tamquam „lues“ repudiavit. Leo XIII hanc controversiam continuavit.